CELEX: 62013TB0539(01)
Language: el
Date: 2021-04-20 00:00:00
Title: Υπόθεση T-539/13: Διάταξη του Γενικού Δικαστηρίου της 20ής Απριλίου 2021 — Inclusion Alliance for Europe κατά Επιτροπής [Προσφυγή ακυρώσεως και αγωγή αποζημιώσεως – Έβδομο πρόγραμμα-πλαίσιο δραστηριοτήτων έρευνας, τεχνολογικής αναπτύξεως και επιδείξεως (2007-2013) – Έργα MARE, Senior και ECRN – Απόφαση της Επιτροπής να προβεί στην ανάκτηση των αχρεωστήτως καταβληθέντων ποσών – Προσφεύγων ο οποίος έπαυσε να ανταποκρίνεται στις οχλήσεις του Γενικού Δικαστηρίου – Κατάργηση της δίκης]

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/45
            
         
      Διάταξη του Γενικού Δικαστηρίου της 20ής Απριλίου 2021 — Inclusion Alliance for Europe κατά Επιτροπής
      (Υπόθεση T-539/13) (1)
      
      (Προσφυγή ακυρώσεως και αγωγή αποζημιώσεως - Έβδομο πρόγραμμα-πλαίσιο δραστηριοτήτων έρευνας, τεχνολογικής αναπτύξεως και επιδείξεως (2007-2013) - Έργα MARE, Senior και ECRN - Απόφαση της Επιτροπής να προβεί στην ανάκτηση των αχρεωστήτως καταβληθέντων ποσών - Προσφεύγων ο οποίος έπαυσε να ανταποκρίνεται στις οχλήσεις του Γενικού Δικαστηρίου - Κατάργηση της δίκης)
      (2021/C 242/63)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα-ενάγουσα: Inclusion Alliance for Europe GEIE (Βουκουρέστι, Ρουμανία)
      
         Καθής-εναγομένη: Ευρωπαϊκή Επιτροπή (εκπρόσωπος: F. Moro)
      
         Αντικείμενο
      
      Αφενός, προσφυγή ασκηθείσα δυνάμει του άρθρου 263 ΣΛΕΕ με αίτημα την ακύρωση της αποφάσεως C(2013) 4693 τελικό της Επιτροπής, της 17ης Ιουλίου 2013, περί επιστροφής ποσού 212 411,89 ευρώ, προσαυξημένου με τόκους, το οποίο αντιστοιχεί στο σύνολο των χρηματικών ποσών που καταβλήθηκαν στην προσφεύγουσα-ενάγουσα για την εκτέλεση των έργων MARE, Senior και ECRN και, αφετέρου, αγωγή αποζημιώσεως ασκηθείσα δυνάμει του άρθρου 268 ΣΛΕΕ με αίτημα την αποκατάσταση της περιουσιακής ζημίας και την ικανοποίηση της ηθικής βλάβης που υποστηρίζει ότι υπέστη η προσφεύγουσα-ενάγουσα εξαιτίας της εν λόγω αποφάσεως.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Καταργεί τη δίκη επί της προσφυγής-αγωγής.
               
            
                  2)
               
               
                  Η Ευρωπαϊκή Επιτροπή και η Inclusion Alliance for Europe GEIE φέρουν τα δικαστικά έξοδά τους όσον αφορά τις διαδικασίες στις υποθέσεις T-539/13, C-378/16 P-R, C-378/16 P και T-539/13 RENV.
               
            
         (1)  EE C 15 της 18.1.2014.